 ถึงวันแตกหัก ไทย-อิเหนา เดิมพันแชมป์ เอเอฟเอฟ ซูซูกิคัพ 2016
ขุนพลช้างศึก ทีมชาติไทย เตรียมลงสนามล้างตา อิเหนา อินโดนีเซีย ในเกมที่สองของนัดชิงชนะเลิศฟุตบอล เอเอฟเอฟ ซูซูกิ คัพ 2016 ค่ำวันนี้ (17 ธ.ค.) ที่ราชมังคลากีฬาสถาน ซิโก้ เกียรติศักดิ์ เสนาเมือง แย้มเดิมพันเก้าอี้กุนซือทีมชาติ หากพาไทยคว้าแชมป์รายการนี้เป็นสมัยที่ 5 ไม่สำเร็จ อาจลาออกจากตำแหน่ง ขณะที่ บิ๊กตู่ พล.อ.ประยุทธ์ จันทร์โอชา นายกรัฐมนตรี ให้กำลังใจนักเตะไทยเอาชนะแข้งอิเหนาให้ได้ ส่วนนายกลูกหนัง บิ๊กอ๊อด พล.ต.อ.สมยศ พุ่มพันธุ์ม่วง ประกาศอัดฉีดทีมช้างศึกหากคว้าแชมป์ได้มีเพิ่มให้อีก ช่อง 7 สี เตรียมถ่ายทอดสดให้ลุ้นเชียร์ทั่วประเทศตั้งแต่ 19.00 น,วันที่ 16 ธ.ค.59 ความเคลื่อนไหวของขุนพล ช้างศึก ทีมชาติไทย หลังจากพลาดท่าพ่ายให้กับ อิเหนา อินโดนีเซีย 1-2 ในรอบชิงชนะเลิศ นัดแรกของศึกลูกหนังชิงแชมป์อาเซียน หรือ เอเอฟเอฟ ซูซูกิ คัพ 2016 ที่ปากันซารี สเตเดียม ล่าสุดเมื่อเวลาประมาณ 16.35 น. ของวันที่ 15 ธ.ค. ทัพนักเตะ ไทยได้เดินทางกลับถึงสนามบินสุวรรณภูมิ ประเทศไทย เป็นที่เรียบร้อยแล้ว ด้วยสายการบินไทย เที่ยวบินที่ ทีจี 433,ซิโก้ เกียรติศักดิ์ เสนาเมือง กุนซือทีมไทย เปิดเผยว่า หลังจากนี้เรามีเวลาพักแค่ 1 วันเท่านั้น ก่อนจะลงแข่งขันนัดชิงชนะเลิศ นัดที่ 2 ในวันที่ 17 ธ.ค.นี้ ซึ่งจากเวลาที่เหลือเพียงเล็กน้อยเราคงไม่มีการฝึกซ้อม แต่ต้องเร่งฟื้นฟูสภาพร่างกายของนักเตะให้กลับมาสมบูรณ์โดยเร็วที่สุด ในส่วนของแท็กติกการเล่นนั้นเชื่อว่าทุกคนเข้าใจการเล่นในหลากหลายระบบอยู่แล้วไม่น่ามีปัญหา,เกมนัดแรกที่เราแพ้ให้กับอินโดนีเซีย นักเตะทุกคนรู้สึกผิดหวัง อีกทั้งมีบางส่วนถูกต่อว่าทางโลกโซเชียล ฉะนั้นตอนนี้ทำอย่างไรให้นักเตะมีสภาพจิตใจที่ดีขึ้นมา ซึ่งตนได้บอกไปว่าฟุตบอลมีแพ้มีชนะ หากเรากลับมาชนะในบ้านได้มันก็ไม่มีปัญหา แต่หากเรากลับมาแพ้ในบ้านด้วยก็ต้องยอมรับว่าตัวเองไม่ดีพอด้วย,กุนซือทีมไทยกล่าวต่อไปว่า ถึงแม้เราจะพ่ายแพ้มาในนัดแรก แต่เราก็ยังมีโอกาส เกมในวันที่ 17 ธ.ค.นี้ ซึ่งเป็นนัดชี้ชะตามแชมป์นักเตะต้องการกำลังใจ ตนก็อยากรู้เหมือนกันว่าแฟนบอลยังจะหนุนหลังพวกเราอยู่หรือไม่ ซึ่งหากมีแฟนบอลมาเชียร์กันเยอะๆจะเป็นการเพิ่มกำลังใจให้นักเตะของเราเป็นอย่างมาก,ผู้สื่อข่าวรายงานมาด้วยว่า หลังเกมที่ไทยแพ้อินโดนีเซีย ซิโก้ ให้สัมภาษณ์สื่อไทยที่เกาะติดรายงานข่าวที่แดนอิเหนาว่า การแพ้อินโดนีเซียเราเสียหาย แต่เราคิดว่าจริงๆแล้วต้องไปชิงกันที่เมืองไทยอยู่ดี เดี๋ยวเราค่อยไปต้อนรับอินโดนีเซียหน่อย เพราะยังไงต้องเอาชนะ 1-0 และถ้าชนะ 1-0 ไม่ได้ ก็รู้ตัวเองอยู่แล้วว่าต้องทำยังไง,ทางด้าน บิ๊กอ๊อด พล.ต.อ.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ให้สัมภาษณ์กับผู้สื่อข่าวว่า เตรียมที่จะให้เงินอัดฉีดเพิ่มเติม หลังจากที่ก่อนหน้านี้ประกาศไปแล้วว่าจะให้เงินอัดฉีด 17 ล้านบาท แก่ทีมชาติไทยหากคว้าแชมป์ซูซูกิ คัพ ได้สำเร็จ โดยเงินดังกล่าวมาจากเงินรางวัลจากสมาพันธ์ฟุตบอลแห่งอาเซียนประมาณ 7 ล้านบาท และจากสมาคมกีฬาฟุตบอลแห่งประเทศ ไทย 10 ล้านบาท อย่างไรก็ตาม ในรายละเอียดของการอัดฉีดเพิ่มเติมนอกเหลือจาก 17 ล้านบาท ตนจะขอเป็นคนพูดคุยกับทีมชาติไทยเสียก่อน,ขณะที่ บิ๊กตู่ พล.อ.ประยุทธ์ จันทร์โอชา นายกรัฐมนตรี กล่าวถึงเกมที่ไทยแพ้ให้กับอินโดฯว่า ได้ดูการแข่งขันเห็นตอนแรกนำ 1-0 ก็เชียร์แต่ทีมเพื่อนบ้านเราแข็งแรง แต่ไม่เป็นไรเป็นช้างต้องอดทน และการแข่งขันในรอบต่อไปที่ไทยเป็นเจ้าภาพ ก็ขอให้ไทยชนะขอให้ตั้งใจชนะไว้ก่อน ต้องชนะให้ได้,อนึ่ง สำหรับขุนพลนักเตะทีมชาติไทย จะลงสนามฟาดแข้งนัดชิงชนะเลิศฟุตบอล เอเอฟเอฟ ซูซูกิคัพ 2016 กับทีมชาติอินโดนีเซีย ที่สนามราชมังคลากีฬาสถาน ในค่ำวันนี้ (17 ธ.ค.) เวลา 19.00น. โดยช่อง 7 สีและฟ็อกซ์สปอร์ต จะถ่ายทอดสดให้ชมทั่วประเทศ
ขุนพลช้างศึก ทีมชาติไทย เตรียมลงสนามล้างตา อิเหนา อินโดนีเซีย ในเกมที่สองของนัดชิงชนะเลิศฟุตบอล เอเอฟเอฟ ซูซูกิ คัพ 2016 ค่ำวันนี้ (17 ธ.ค.) ที่ราชมังคลากีฬาสถาน
ทีมชาติไทย,เกียรติศักดิ์ เสนาเมือง,เอเอฟเอฟ ซูซูกิ คัพ 2016,ทีมชาติอินโดนีเซีย,ช้างศึก